ศูนย์วิจัยกสิกรคาดจีดีพีปีนี้4%
ศูนย์วิจัยกสิกรไทย&#8221; ปรับเพิ่มจีดีพีทั้งปีเป็น 4% จากเดิม 3.6% อานิสงค์นโยบายรัฐบาลใหม่กระตุ้นบริโภค
22 ก.ค. 2554

ศูนย์วิจัยกสิกรไทย” ปรับเพิ่มจีดีพีทั้งปีเป็น 4% จากเดิม 3.6% อานิสงค์นโยบายรัฐบาลใหม่กระตุ้นบริโภค 
นางพิมลวรรณ มหัจฉริยวงศ์ ผู้ช่วยกรรมการผู้จัดการ บริษัท ศูนย์วิจัยกสิกรไทย กล่าวว่า ธนาคารได้ปรับเป้าหมายอัตราการเติบโตทางเศรษฐกิจเป็น 3.5-4.5% เฉลี่ยทั้งปี 4% จากเป้าหมายเดิม 3-4% เฉลี่ยทั้งปี 3.6% เช่นเดียวกับปี 2555 ได้ปรับประมาณการจีดีพีในกรอบบนเพิ่มเป็น 4.5-5.8%  จากเดิม 4.5-5.5% เฉลี่ยทั้งปี 5%
ทั้งนี้ สาเหตุที่มีการปรับประมาณจีดีพี เพราะมีมุมมองเป็นบวกต่อการใช้จ่ายที่เกิดจากการบริโภค ซึ่งเป็นผลจากนโยบายของรัฐบาลที่กระตุ้นเศรษฐกิจ ได้แก่ การปรับขึ้นเงินเดือนเริ่มต้น 1.5 หมื่นบาท และปรับขึ้นค่าแรงขั้นต่ำ คาดว่าบางนโยบายจะเริ่มขึ้นได้ในไตรมาสสุดท้ายปีนี้ ขณะที่การลงทุนโครงสร้างพื้นฐานใหม่กว่าเม็ดเงินจะสู่ระบบได้คงเป็นปี 2556